*(…….. sz.) napirend*

**E L Ő T E R J E S Z T É S**

**a Képviselő-testület 2021. december 16-i rendes ülésére**

**Tárgy:** Javaslat a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………………..

Kalocsai Tímea igazgató s.k.

 Városüzemeltetési Igazgatóság

**Egyeztetve:** …................................................

 dr.Varga Előd Bendegúz

 alpolgármester

**Látta:** ...........................................................

 dr. Szalai Tibor

 jegyző

…………………………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010.(VI.24.) önkormányzati rendelete (továbbiakban: **Rendelet**) tartalmazza a II. kerület közigazgatási területén a járművel várakozás rendjének kialakítására és az üzemképtelen járművek tárolására vonatkozó szabályokat.

2022. január 01-től változnak a lakossági és a gazdálkodói várakozási hozzájárulások kiadásának feltételei, a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Fővárosi Közgyűlési rendelet 10. § (2) bekezdés e) pontjában, valamint a 11. § (2) bekezdés c) pontjában, amelyek a Budapest Főváros Közgyűlése 21/2021. (V. 28.) Főv. Kgy. rendeletével kerültek beiktatásra.

A **Rendeletnek** összhangban kell lennie a Fővárosi Közgyűlés rendeletével, ezért a fővárosi rendeletmódosításra tekintettel a **Rendelet** 3. § (1) bekezdését, a 3/A §. (2) bekezdését, illetve a 4. § (2) bekezdését módosítani szükséges.

Továbbá a **Rendelet** 5. § -át az egészségügyi várakozási hozzájárulás költségtérítési összegének tekintetében kiegészíteni szükséges.

Fentiekre tekintettel kérem a Tisztelt Képviselő-testületet, hogy az előterjesztést megtárgyalni és az alábbi rendelet-módosítási javaslatot elfogadni szíveskedjen.

*A rendelet elfogadásához minősített többségű szavazati arány szükséges.*

Budapest, 2021. december 7.

**Őrsi Gergely**

  **polgármester**

**Budapest Főváros II. Kerületi Önkormányzat** **Képviselő - testületének …./2021. (……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| Rendelet 3.§ (1) bekezdése: (1) Lakossági várakozási hozzájárulás kérelemre annak a lakosnak adható:- akinek állandó lakóhelye a várakozási övezet területén van,- az általa megjelölt*a)* egy darab személygépkocsira, amelynek az üzemben tartója, vagy*b)* munkáltatótól kizárólagos használatba kapott egy darab, a munkáltató által üzemben tartott személygépkocsira,- az eljárási költségtérítést megfizette,- a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás. | Rendelet 3.§ (1) bekezdése: (1) Lakossági várakozási hozzájárulás kérelemre annak a lakosnak adható:a) akinek állandó lakóhelye a várakozási övezet területén van,b) az általa megjelölt*ba)* egy darab személygépkocsira, amelynek az üzemben tartója, vagy*bb)* munkáltatótól kizárólagos használatba kapott egy darab, a munkáltató által üzemben tartott személygépkocsira,c) az eljárási költségtérítést megfizette,d) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás, ése)a lakóhelyként szolgáló ingatlan után fizetendő, lejárt esedékességű építményadó- vagy kommunálisadó-tartozás nem áll fenn. |
| Jelenlegi szövegezés | Javasolt módosítás |
| Rendelet 3/A.§ (2) bekezdése:(2) A gyermekszállítási várakozási hozzájárulás kiadásának feltételei:a) a kerület közigazgatási területén bejelentett lakcím,b) jogosultság igazolása a nevelési intézmény által kiállított látogatási igazolással, amelynek tartalmaznia kell az óvoda, bölcsőde megnevezését és címét, a szülő nevét és lakcímét, valamint a gyermek nevét, születési helyét, idejét és lakcímét,c) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás. | Rendelet 3/A.§ (2) bekezdése:(2) A gyermekszállítási várakozási hozzájárulás kiadásának feltételei:a) a kerület közigazgatási területén bejelentett lakcím,b) jogosultság igazolása a nevelési intézmény által kiállított látogatási igazolással, amelynek tartalmaznia kell az óvoda, bölcsőde megnevezését és címét, a szülő nevét és lakcímét, valamint a gyermek nevét, születési helyét, idejét és lakcímét,c) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás,d) a lakóhelyként szolgáló ingatlan után fizetendő, lejárt esedékességű építményadó- vagy kommunálisadó-tartozás nem áll fenn. |
| Jelenlegi szövegezés | Javasolt módosítás |
| Rendelet 4.§ (2) bekezdése: (2) A gazdálkodói várakozási hozzájárulás kiadásának feltételei:a) a költségtérítés megfizetése,b) \* c) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás.  | Rendelet 4.§ (2) bekezdése: (2) A gazdálkodói várakozási hozzájárulás kiadásának feltételei:a) a költségtérítés megfizetése,b) \* c) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás. d) a hozzájárulás kiadását megalapozó székhelyként, telephelyként vagy fióktelepként szolgáló ingatlan után fizetendő, lejárt esedékességű építményadó- vagy kommunálisadó-tartozás nem áll fenn. |
| Jelenlegi szövegezés | Javasolt módosítás |
|  | Rendelet 5.§ (4) bekezdése:(4)Az eljárási költségtérítés összege 1000 Ft, amely az eljárás megkezdését követően vissza nem igényelhető. |

 **Budapest Főváros II. Kerületi Önkormányzat Képviselő-testületének …/2021. (…. ….) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotási hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján a következőket rendeli el:

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (1) bekezdése helyébe a következő rendelkezés lép:

„(1) Lakossági várakozási hozzájárulás kérelemre annak a lakosnak adható:

*a)* akinek állandó lakóhelye a várakozási övezet területén van,

*b)* az általa megjelölt

*ba)* egy darab személygépkocsira, amelynek az üzemben tartója, vagy

*bb)* munkáltatótól kizárólagos használatba kapott egy darab, a munkáltató által üzemben tartott személygépkocsira,

*c)* az eljárási költségtérítést megfizette,

*d)* a kérelem beadásának időpontjában – a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás, és

*e)* a lakóhelyként szolgáló ingatlan után fizetendő, lejárt esedékességű építményadó- vagy kommunálisadó-tartozás nem áll fenn.”

**2. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3/A. § (2) bekezdése a következő d) ponttal egészül ki:

*(A gyermekszállítási várakozási hozzájárulás kiadásának feltételei:)*

„*d)* a lakóhelyként szolgáló ingatlan után fizetendő, lejárt esedékességű építményadó- vagy kommunálisadó-tartozás nem áll fenn.”

**3. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 4. § (2) bekezdése a következő d) ponttal egészül ki:

*(A gazdálkodói várakozási hozzájárulás kiadásának feltételei:)*

„*d)* *a hozzájárulás kiadását megalapozó székhelyként, telephelyként vagy fióktelepként szolgáló ingatlan után fizetendő, lejárt esedékességű építményadó- vagy kommunálisadó-tartozás nem áll fenn.*”

**4. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 5. §-a a következő (4) bekezdéssel egészül ki:

„(4) Az eljárási költségtérítés összege 1000 Ft, amely az eljárás megkezdését követően vissza nem igényelhető.”

**5. §**

(1) Ez a rendelet – a (2) bekezdésben foglalt kivétellel – 2022. január 1-jén lép hatályba.

(2) A 4. § az e rendelet kihirdetését követő napon lép hatályba.

|  |  |
| --- | --- |
| **Őrsi Gergely****polgármester** | **dr. Szalai Tibor****jegyző** |

Általános indokolás

Budapest Főváros Közgyűlése a 21/2021. (V.28.) Főv. Kgy. rendelettel módosította a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Fővárosi Közgyűlési rendeletet. A 2022. január 01-én hatályba lépő rendelkezések a lakossági várakozási engedélyek és a gazdálkodói várakozási engedélyek kiadásának feltételeivel kapcsolatban kerültek megfogalmazásra.

Részletes indokolás

**Az 1–3. §-hoz**

A fővárosi rendeletmódosítás eredményeként szükséges módosítani a Rendelet 3. § (1) bekezdését, a 3/A. § (2) bekezdését, valamint a 4. § (2) bekezdését.

**A 4. §-hoz**

Módosítani szükséges a Rendelet 5. § -át az egészségügyi várakozási hozzájárulás költségtérítésének összege vonatkozásában.

**Az 5. §-hoz**

Hatályba léptető rendelkezéseket tartalmaz.